Касцёл - гэта боска-чалавечы арганізм. У ім ёсць розныя арганізацыі, камісіі, ёсць і касцёльны суд. Ён найбольш займаецца ануляцыяй сужанства. Прызнання сужанства няважным. У касцёле сёння няма разводу, але ёсць выпадкі, калі ад самага пачатку сужанства было няважным. Суд разглядае гэтую справу, патрэбны сведкі, і ёсць выпадкі, калі абвяшчаецца, што тое першае сужанства было няважнае, людзі разыходзяцца, і можна зноў узяць шлюб, атрымаць касцёльнае блаславенне. Гэта вялікая дапамога, сёння сямя ў крызісе, мы бачым, што часта звяртаюцца з такімі пытаннямі. Сёлета ў кастрычніку адбываўся ў Ватыкане сінод біскупаў, прысвечаны сямі. Адбылося спрашчэнне гэтага суду, было дзве інстанцыі: у Мінску першая, у Гродне - другая, ці наадварот, залежыць ад колькасці дыяцэзій. Але сёння адна, другая толькі на выпадкі, калі бок не пагаджаецца з рашэннем першай інстанцыі. У Мінску такі суд ёсць, ён знаходзіцца ў курыі.